DE TRE BEKJEMPERNE
Det var en gang en avis som gjerne ville bli husket. Avisen lever i år 2050 og er den eneste igjen. Avisen er litt større enn et A4 ark og har et fyldig innhold. Avisen var siste avisen som ble laget og avisen hadde en fin overskrift ” President mot president!”. Avisen hadde fine stifter av sølv som setter sammen de store flotte sidene der teksten er skrevet av en nymoderne trykkemaskin. Verden i 2050 er styrt av teknologi og internett. Avisene blir nå borte for alltid og glemt. Alle nyhetene nå til dags blir sendt over internett og de gigantiske 50 tommene hvert enkelt menneske har i hjemmet. Avisen er ensom, og lengter etter å bli husket.

Avisen vil så gjerne at den blir husket eller lest før han blir resirkulert av de enorme metall maskinene som beskytter miljøet. Maskinene er grå og har store tenner av stål som moser alt som ligger under dem. Det siste stedet en avis vil være er sammen med de maskinene. Avisen lever i et lite strøk bak en gammel grønn søppeldunk med to svarte hjul på. Avisen er redd for å bli kastet når som helst. Aviser er blitt stemplet som miljøsvin.
Avisen vil utkonkurrere internett.  Internettet er overalt, det er en sjef som styrer alt og han blir kalt Funky. Avisen vet hvor funkys hovedkvarter ligger og han vil samle så mange hjelpere som mulig til å utkjempe funky. Avisen setter papiret i gang og flakser av sted for å finne medhjelpere. Med en hær kunne de slå av hovedbryteren på funky og hele internett ville kollapse. Avisen trengte all hjelp han kunne få. Han fløy igjennom trange skitne gater for å finne hjelpere. Om langt og lenge fikk han øye på en liten notisblokk. Den lå bak en sort søppeldunk som ikke var tømt på lenge. ”God dag, herr notisblokk”, sa avisen høflig. ”Hei”, kom det med en drastisk stemme. ”Hvis du blir med meg, skal vi utkjempe funky og alle vil bli husket igjen”, sier avisen. ”jeg kan ikke fly, bare reflektere store røde stråler”, sa notisblokken. ”Hopp opp på meg du”, sa avisen. Notisblokken tok de små hvite arkene sine og kastet seg oppå avisen og der fløy de av sted. 

Etter en stund fant avisen og notisblokken et nedlagt utehus, som snart skulle rives. De fløy bak huset og der fant de et hefte om boliger. Heftet var så lei seg fordi alle boligene ligger på nettet og ingen kjøpte boligen hans. ”Hei, vil du være med oss å bekjempe det onde?”, sa avisen. ”Jeg har ingenting annet å gjøre… Men en god tinger jeg hvertfall god til”, forteller han med en stolt stemme. ”Hva kan nå det så være?”, spør avisen. ”Jeg er god til å holde arkene mine oppe uten at jeg blir most!”, sier heftet.

 Om langt og lenge kom de fram til hovedkvarteret. Det så ut som en vanlig bygning 2-3 meter høyt. Det stod et skilt på bygningen ”Funkys eiendom, ingen adgang”. Det første problemet var å komme seg inn i selve hovedkvartere. ”Dette fikser jeg”, sier heftet mens han tar arkene og presser dem gjennom døren. Heftet tar i alt han eier og orker, og til slutt åpner døren seg litt. ”Fort! Kom dere inn!” roper heftet fort. De var raske, og klarte det akkurat før heftet måtte gi slipp på døren. Når de hadde kommet inn kunne de se det blåsorte håndtaket der det stod ”ON/OFF” over med sølv skrift. Men like før dette håndtaket måtte de forbi super lasere, disse laserne kunne steke hvem som helst hvis bare du hadde blitt truffet. De skjønte at de måtte forbi og notisblokken tok ut arkene sine slik at laserne ble reflektert, men han kunne ikke holde ut lenge. Avisen fortet seg gjennom og hoppet oppå bryteren og prøvde å legge all vekten sin, men den rikket seg ikke. Avisen så rundt seg etter hast og prøvde å finne noe som var tungt men likevel kunne han løfte det. Han fant en liten datamaskin og hentet denne slik at den var på bryteren. Avisen presset alt han kunne også plutselig ble det mørkt. Funky var nå død og internett hadde kollapset. De tre bekjemperne og notisblokken ble aldri glemt. Snipp, snapp snute så var eventyret ute.  
